تورکیه آوروپا بیرلیگی‌نین سیاحت محدودیت‌لرینه دایر قرارین دوزلدیلمه‌سینی گؤزلییر.
خاریجی ایشلر ناظیرلیگی سؤزچوسو هامی آکسوی مؤوضوعا دایر بیر سوالا جاوابیندا دئییب:
"آوروپا بیرلیگی-نین واجیب اولمایان سیاحت محدیت‌لریله علاقه‌دار محدودوییتین بو گوندن لغو اولونماسی اوچون آلدیغی قرارداکی سیاهیدا تورکیه-‌نین یئر آلماماسیندان مایوسلوق دویدوق، بونون دوزلدیلمه‌سینی گؤزلییریک".
تورکیه-‌نین یئنی نوع کروناویروس (کووید-19) اپیدمیسی ایله موباریزه تدبیرلری چرچیوه‌سینده گؤردوگو ایشلر و الده ائتدیگی موفقیتین معلوم اولدوغونو وورغولایان آکسوی "دونیا ساغلیق تشکیلاتی و اولوسلار آراسی توپلوم طرفیندن نومونه اولان بو اوغور نظره آلینما‌لی و قرار اوبیئکتیو معیارلار اساسیندا قبول ائدیلمه‌لی ایدی" دئییب.
آکسوی تورکیه-‌نین پاندمی مودتینده اولوسلار آراسی توپلوملا نومونه هم رای‌لیک اورتایا قویدوغونو بیل‌دیره‌رک بونلاری دئییب:
تورکیه پاندمی چرچیوه‌سینده آوروپا قوروم‌لاری ایله دقیق و شففاف معلومات موبادیله‌سی و امکداش‌لیغی داوام ائتدیره‌جک. وطنداش‌لاریمیزا یؤنلدیلمیش سیاحت محدودیتی مؤوضوعسوندا ائدیلن سهوین یاخین زاماندا
دوزلدیلمه‌سینی گؤزلییریک".
قئید ائدکی کی، آوروپا بیرلیگی شوراسی ژوئیه آیی‌نین 1-دن وطنداش‌لاری اوچون سرحدلرینی آچاجاغی اؤلکه‌لرین سیاهی‌سینی راضیلاشدیریب.
همین اؤلکه‌لر آوسترالیا، گونئی کره، الجزایر، گورجوستان، کانادا، مراکش، مونته نگرو، رواندا، صربیستان، تایلند، تونیس، اوروگوئه ، ژاپونیا، یئنی زئلاندیا‌دیر. همچنین بیلدیریلیب کی، قارشی‌لیق‌لی شکیلده اولا‌جاقسا، چین ایله ده سرحدلر آچیلا بیلر.
تورکیه، امریکا، روسیا، برزیل، هیندوستان کیمی اؤلکه‌لره ایسه آوروپا بیرلیگی اؤلکه‌لری‌نین سیاحت محدودیت‌لری داوام ائدیر.
